|  |  |  |  |
| --- | --- | --- | --- |
|  | **Službeni glasnik**  **Općine Antunovac** | |  |
| **Godina XXIII** | | **Antunovac, 23.02.2017. godine** | **Broj 2** |

***SADRŽAJ***

***AKTI OPĆINSKOG VIJEĆA Str***

46. Odluka o oslobađanju Općine Antunovac od plaćanja komunalnog doprinosa za izgradnju poslovne uredske zgrade– Poduzetnički inkubator i akcelerator, građevina 3. skupine u Gospodarskoj zoni Antunovac na k.č.br. 904/28……………………………..……62

47. Odluka o oslobađanju Općine Antunovac od plaćanja komunalnog doprinosa za izgradnju sportske dvorane na k.č.br. 538/1 i 538/4 u k.o. Antunovac…62

48. Odluka o odabiru najpovoljnije ponude u postupku bagatelne nabave, za predmet Izrada projektne dokumentacije za projekt Poduzetnički inkubator i akcelerator Antunovac…………….………………..63

49. Odluka o o izboru najpovoljnije ponude za prodaju neizgrađenog građevinskog zemljišta u vlasništvu Općine Antunovac, Gospodarska zona Antunovac, k.o. Antunovac k.č.br. 904/39………………64

50. Odluka o raspisivanju javnog natječaja za zakup zemljišta na javnoj površini, za dio k.č.br. 904/25 u k.o. Antunovac u svrhu postavljanja kioska………………….…65

51. Zaključak o o prihvatu Nacrta Odluke o odvodnji otpadnih voda u okviru sustava odvodnje Osijek………………………..66

***AKTI OPĆINSKOG NAČELNIKA\_\_Str.***

52. Odluka o poništenju Odluke o nabavi usluge nadopune projekta turističke signalizacije…………………………….66

53. Odluka o sufinanciranju obaveznog Programa predškole………….…………67

54. Odluka o nabavi zaštitne radne odjeće……………………………….…..68

55. Odluka o nabavi usluge izrade prometnog elaborata za privremenu regulaciju prometa za vrijeme pokladnog jahanja u Ivanovcu……………..……….68

56. Odluka o nabavi 10 majica i 2 šalice za sponzoriranje projekta Udruga Bolji Svijet i poduzeća Lava Centar………………..…69

57. Odluka o jednokratnoj novčanoj pomoći Iki-Josipi Babić…………………..……..69

58. Odluka o sufinanciranju projekta „Pjevajmo i svirajmo“………………….70

59. Odluka o nabavi usluga pranja i glačanja zavjesa za Hrvatski dom u Ivanovcu………………………………..70

60. Odluka o nabavi radnih ploča za stolove u Hrvatskom domu u Ivanovcu................71

61. Odluka o nabavi knjiga………….…..71

62. Odluka o nabavi zastava…….……....72

63. Odluka o nabavi usluge poslovne suradnje s informativno-medijskom platformom načelnik.hr…………………72

64. Odluka o nadogradnji i proširenju bežične (WiFi) mreže………………..…73

65. Odluka o najmu neopremljenog izložbenog prostora u hali na 24. Osječkom proljetnom sajmu……………………….74

66. Odluka o isplati prava dodatka za uspješnost na radu………………………74

67. Odluka o nabavi usluge čišćenja prostorija općinske uprave, hrvatskih domova i mrtvačnica u Antunovcu i Ivanovcu za 2017. godinu…………...….75

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

46.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ODLUKU**

**o oslobađanju Općine Antunovac od plaćanja komunalnog doprinosa za izgradnju poslovne uredske zgrade– Poduzetnički inkubator i akcelerator, građevina 3. skupine u Gospodarskoj zoni Antunovac na k.č.br. 904/28**

Članak 1.

Ovom Odlukom obveznik Općina Antunovac iz Antunovca, Braće Radića 4, OIB: 30812410980, oslobađa se od plaćanja komunalnog doprinosa za izgradnju poslovne zgrade uredske – Poduzetnički inkubator i akcelerator, građevina 3. skupine u Gospodarskoj zoni Antunovac na k.č.br. 904/28 u k.o. Antunovac.

Članak 2.

Oslobađanje Općine Antunovac od plaćanja komunalnog doprinosa izvršit će se u ukupnom iznosu od 444.057,12 kn.

Članak 3.

Ova Odluka stupa na snagu osmog dana od dana objave u «Službenom glasniku Općine Antunovac».

KLASA: UP/I-363-08/17-01/06

URBROJ: 2158/02-01-17-3

U Antunovcu, 22. veljače 2017. godine

a

Predsjednik Općinskog vijeća

Zlatko Matijević

47.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ODLUKU  
o oslobađanju Općine Antunovac od plaćanja komunalnog doprinosa za izgradnju sportske dvorane na k.č.br. 538/1 i 538/4 u k.o. Antunovac**

Članak 1.

Ovom Odlukom obveznik Općina Antunovac, Braće Radića 4, OIB: 30812410980, oslobađa se od plaćanja komunalnog doprinosa, za građenje sportske dvorane, građevine 3. skupine na k.č.br. 538/1 i 538/2 u k.o. Antunovac.

Članak 2.

Oslobađanje Općine Antunovac od plaćanja komunalnog doprinosa izvršiti će se u ukupnom iznosu od 373.474,53 kn.

Članak 3.

Ova Odluka stupa na snagu osmog dana od dana objave u «Službenom glasniku Općine Antunovac».

KLASA: UP/I-363-08/17-01/7   
URBROJ: 2158/02-01-17-3

U Antunovcu, 22. veljače 2017. godine

Predsjednik Općinskog vijeća

Zlatko Matijević

48.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ODLUKU**

**o odabiru najpovoljnije ponude u postupku bagatelne nabave,**

**za predmet Izrada projektne dokumentacije za projekt**

**Poduzetnički inkubator i akcelerator Antunovac**

Članak 1.

U postupku bagatelne nabave za predmet Izrada projektne dokumentacije za projekt Poduzetnički inkubator i akcelerator Antunovac, Naručitelj OPĆINA ANTUNOVAC, Antunovac, B. Radića 4, MB 2568047 i OIB 30812410980, odabire se ponuda ponuditelja RESPECT-ING d.o.o., Bele Bartoka 39, 31000 Osijek, te će se s navedenim ponuditeljem sklopiti Ugovor o javnoj nabavi.

Članak 2.

Predmet nabave je Izrada projektne dokumentacije za projekt Poduzetnički inkubator i akcelerator Antunovac.

Članak 3.

Pri provođenju postupka javne nabave primijenjen je postupak bagatelne nabave, poziv za nadmetanje.

Članak 4.

Procijenjena vrijednost nabave je 200.000,00 kn bez PDV-a.

Sredstva za plaćanje nabave osigurana su u Proračunu Općine Antunovac za 2017. godinu na pozicijama R163-1, R163-2, R163-3, R163-4 – Izgradnja poduzetničkog inkubatora RODA.

Članak 5.

U zakonskom roku pristigle su tri (3) valjane ponude od:

1. RESPECT-ING d.o.o., Bele Bartoka 39, 31000 Osijek, s ukupnom cijenom ponude u iznosu 190.000,00 kn (bez PDV-a), odnosno iznosu 237.500,00 kn (s PDV-om),
2. REFORM STUDIO d.o.o., J.J. Strossmayera 31, 31000 Osijek, s ukupnom cijenom ponude u iznosu 198.500,00 kn (bez PDV-a), odnosno iznosu 248.125,00 kn (s PDV-om),
3. LEKOTERM d.o.o., Frankopanska 82, 31000 Osijek, s ukupnom cijenom ponude u iznosu 198.000,00 kn (bez PDV-a), odnosno iznosu 247.500,00 kn (s PDV-om).

Članak 6.

Pregled i ocjenu ponude obavili su ovlašteni predstavnici javnog naručitelja:

1. Ivan Hampovčan dipl. iur.,
2. Ante Modrić, dipl. iur.

Članak 7.

Pregledom i ocjenom ponuda ovlašteni predstavnici naručitelja utvrdili su da su pristigle ponude u potpunosti u skladu sa dokumentacijom za nadmetanje i kao takve prihvatljive.

Članak 8.

Glavni kriterij za odabir je najniža cijena ponude uz ispunjavanje ostalih uvjeta iz postupka javne nabave.

Odabrana je ponuda RESPECT-ING d.o.o., Bele Bartoka 39, 31000 Osijek.

Cijena odabrane ponude iznosi 190.000,00 kn (bez PDV-a), odnosno iznosu 237.500,00 kn (s PDV-om).

Članak 9.

Temeljem ove Odluke Općinski načelnik Općine Antunovac potpisati će Ugovor o javnoj nabavi s ponuditeljem.

Članak 10.

Radi zaštite svojih prava, ponuditelj koji je sudjelovao u postupku nadmetanja, može u roku 5 (pet) dana od dana primitka ove Odluke, uložiti žalbu na adresu Općina Antunovac, B. Radića 4, 31216 Antunovac.

Članak 11.

Ova Odluka stupa na snagu danom donošenja i objaviti će se u «Službenom Glasniku Općine Antunovac».

KLASA: 302-01/16-01/11

URBROJ: 2158/02-01-17-70

U Antunovcu, 22. veljače 2017. godine

Predsjednik Općinskog vijeća

Zlatko Matijević

49.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ODLUKU**

**o izboru najpovoljnije ponude za prodaju neizgrađenog građevinskog zemljišta u vlasništvu Općine Antunovac, Gospodarska zona Antunovac, k.o. Antunovac k.č.br. 904/39**

Članak 1.

Prihvaća se ponuda za kupnju neizgrađenog građevinskog zemljišta u vlasništvu Općine Antunovac, Gospodarska zona Antunovac, k.o. Antunovac k.č.br. 904/39:

* LI-GRAD, građevinarski obrt, Školska 18, 31216 Antunovac.

Članak 2.

Povjerenstvo za odabir najpovoljnijeg ponuditelja utvrdilo je da je za neizgrađeno građevinsko zemljište označeno u članku 1. ove Odluke pristigla jedna (1) ponuda te da početna kupoprodajna cijena iznosi 185.500,00 kuna.

Članak 3.

Ponuditelj je dao ponudu u iznosu od 186.000,00 kuna.

Povjerenstvo za odabir najpovoljnijeg ponuditelja je utvrdilo da ponuditelj, temeljem točke IX. Otvorenog poziva za prodaju neizgrađenog građevinskog zemljišta u vlasništvu Općine Antunovac, Gospodarska zona Antunovac, ostvaruje pravo na smanjenje cijene zemljišta po slijedećim osnovama:

- proizvodnja proizvoda od plastike i pvc-a – 50%,

- zapošljavanje 7 i više djelatnika sa područja Općine Antunovac – 30%,

- izvozno orijentirana tvrtka – 10%.

Utvrđuje se da kupoprodajna cijena za neizgrađeno građevinsko zemljište označeno u članku 1. ove Odluke iznosi 18.600,00 kuna.

Članak 3.

Na temelju Odluke Općinskog vijeća Općine Antunovac o izboru najpovoljnije ponude za prodaju neizgrađenog građevinskog zemljišta u vlasništvu Općine Antunovac, Gospodarska zona Antunovac, Općinski načelnik Općine Antunovac i podnositelj najpovoljnije ponude sklopit će ugovor o kupoprodaji neizgrađenog građevinskog zemljišta u vlasništvu Općine Antunovac, Gospodarska zona Antunovac.

Članak 4.

Ova Odluka stupa na snagu osmog dana od dana objave u „Službenom glasniku Općine Antunovac“.

KLASA: 302-01/13-01/01

URBROJ: 2158/02-01-17-257

Antunovac, 22. veljače 2017. godine

Predsjednik Općinskog vijeća

Zlatko Matijević

50.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ODLUKU**

**o raspisivanju javnog natječaja za zakup zemljišta na javnoj površini,**

**za dio k.č.br. 904/25 u k.o. Antunovac u svrhu postavljanja kioska**

Članak 1.

Predmet javnog natječaja je zemljište na javnoj površini u katastarskoj općini Antunovac i to:

* dio k.č.br. 904/25 površine 3408 m².

Članak 2.

Zemljište se daje u zakup na vrijeme od 1 godine s mogućnošću produljenja, s tim da zakupodavatelj ima pravo raskinuti ugovor u slučaju da zakupac ne plaća uredno zakupninu ili koristi zemljište protivno ugovoru te u slučaju privođenja zemljišta svojoj namjeni shodno procjeni i odluci Općine Antunovac.

Zemljište se daje u zakup za potrebe postavljanja kioska, na površini od 20 m².

Članak 3.

Početna cijena zakupa zauzete površine iznosi 10,00 kn po 1 m² mjesečno:

* za zemljište površine 20 m2 početna cijena iznosi 200,00 kn mjesečno.

Članak 4.

Zakup počinje teći od dana uvođenja u posjed, a zakupnina se plaća u roku od 8 dana od dana uvođenja u posjed.

Članak 5.

Zakupodavatelj ne odgovara za ulaganja u nekretninu koja su usmjerena na poboljšanje kvalitete zemljišta, niti za postavljene uređaje ili instalacije kao ni za štetu u vidu izgubljene zarade ako ugovor o zakupu prestane vrijediti ranije.

Članak 6.

Općinsko vijeće Općine Antunovac ovom Odlukom imenuje Povjerenstvo za provedbu natječaja za zakup zemljišta na javnoj površini.

Za članove Povjerenstva za provedbu natječaja imenuju se:

* Ivan Hampovčan, dipl. iur.,
* Nataša Tramišak, mag. iur. i
* Zlatko Matijević.

Članak 7.

Pravo sudjelovanja na natječaju imaju sve domaće fizičke i pravne osobe, pod uvjetom da nemaju dugovanja prema državi ili Općini Antunovac.

Najpovoljnijom ponudom smatra se ponuda koja sadrži najvišu cijenu.

Visina ponuđene zakupnine u ponudi ne može se prepravljati jer će se takva ponuda smatrati nevaljanom. Nepravodobne i nepotpune ponude neće se uzeti u razmatranje.

Članak 8.

Javni natječaj objavit će se u Glasu Slavonije i na oglasnim pločama u Općini Antunovac najkasnije u roku od 8 dana od dana donošenja ove odluke.

Rok za dostavu ponuda na javni natječaj za zakup je 8 dana.

Povjerenstvo će donijeti odluku o izboru najpovoljnijeg ponuditelja na natječaju za zakup u roku od 30 dana nakon isteka roka za prikupljanje ponuda.

Ponude na natječaj podnose se u zatvorenim kovertama sa oznakom „Natječaj za zakup zemljišta na javnim površinama – ne otvarati“.

Članak 9.

Ova Odluka stupa na snagu osmog dana od dana objave i objavit će se u «Službenom glasniku Općine Antunovac».

KLASA:302-01/16-01/08

URBROJ: 2158/02-01-17-4

U Antunovcu, 22.02.2017. godine

Predsjednik Općinskog vijeća

Zlatko Matijević

51.

Temeljem članka 13. Odluke o komunalnom doprinosu Općine Antunovac («Službeni glasnik Općine Antunovac» broj 6/07, 4/09, 5/09-pročišćeni tekst, 12/11, 14/11, 16/12, 1/13, 4/13, 3/16 i 6/16) i temeljem članka 32. Statuta Općine Antunovac («Službeni glasnik Općine Antunovac» broj 2/13), Općinsko vijeće Općine Antunovac na svojoj 44. sjednici održanoj dana 22. veljače 2017. godine, donosi

**ZAKLJUČAK**

**o prihvatu Nacrta Odluke o odvodnji otpadnih voda**

**u okviru sustava odvodnje Osijek**

Članak 1.

Općinsko vijeće Općine Antunovac prihvaća Nacrt Odluke o odvodnji otpadnih voda u okviru sustava odvodnje Osijek.

Članak 2.

Općinsko vijeće Općine Antunovac predlaže Skupštini Osječko-baranjske županije donošenje Odluke o odvodnji otpadnih voda u okviru sustava odvodnje Osijek u sadržaju kako glasi u prilogu ovog Zaključka.

Članak 3.

Ovaj Zaključak stupa na snagu dan nakon dana objave u «Službenom glasniku Općine Antunovac».

KLASA: 325-01/15-01/06

URBROJ: 2158/02-01-17-8

U Antunovcu, 22. veljače 2017. godine

Predsjednik Općinskog vijeća

Zlatko Matijević

52.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 02. veljače 2017. godine, donosi

**ODLUKU**

**o poništenju Odluke o nabavi usluge nadopune projekta turističke signalizacije**

Članak 1.

Poništava se nabava usluge nadopune projekta turističke signalizacije, evidencijski broj nabave je 42/16, naručitelj: OPĆINA ANTUNOVAC, Antunovac, B. Radića 4, OIB: 30812410980, odabrani ponuditelj NOBILIS d.o.o., Hrvatske Republike 97, Antunovac, s cijenom ponude u iznosu 4.000,00 kn bez PDV-a.

Članak 2.

Stavlja se van snage Odluka o nabavi usluge nadopune projekta turističke signalizacije KLASA: 340-01/16-01/01, URBROJ: 2158/02-01-16-2, od 12. siječnja 2016. godine.

Članak 3.

Nabava se poništava zbog odustanka od nabave usluge nadopune projekta turističke signalizacije.

Članak 4.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 340-01/16-01/01

URBROJ: 2158/02-01-17-23

U Antunovcu, 02. veljače 2017. godine

Općinski načelnik

Ivan Anušić

53.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 07. veljače 2017. godine, donosi

**ODLUKU**

**o sufinanciranju obaveznog Programa predškole**

Članak 1.

Općinski načelnik donosi Odluku o sufinanciranju Programa predškole u iznosu od 15.000,00 kuna Dječjem vrtiću „Snjeguljica“.

Članak 2.

Dječji vrtić „Snjeguljica“ obratio se Općini Antunovac sa zamolbom za sufinanciranjem nabavke repromaterijala i podmirenjem ostalih troškova koji proizlaze iz održavanja obaveznog Programa predškole, te je odlučeno kao u članku 1. ove odluke.

Članak 3.

Sredstva za plaćanje nabave osigurana su u Proračunu Općine Antunovac za 2017. godinu.

Članak 4.

Za izvršenje ove Odluke zadužuje se Jedinstveni upravni odjel Općine Antunovac. Ova odluka objavit će se u «Službenom glasniku Općine Antunovac».

KLASA: 601-01/17-01/03

URBROJ: 2158/02-01-17-2

U Antunovcu, 07. veljače 2017. godine

Općinski načelnik

Ivan Anušić

54.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 07. veljače 2017. godine, donosi

**ODLUKU**

**o nabavi zaštitne radne odjeće**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 04/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava zaštitne radne odjeće.

Članak 3.

Pristigla je ponuda DADO, obrt za uslužne djelatnosti, Vladimira Nazora 1, 31551 Belišće, na iznos od 3.752,30 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R008a Službena, radna i zaštitna odjeća i obuća.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 115-01/17-01/02

URBROJ: 2158/02-01-17-4

U Antunovcu, 07. veljače 2017. godine

Općinski načelnik

Ivan Anušić

55.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 09. veljače 2017. godine, donosi

**ODLUKU**

**o nabavi usluge izrade prometnog elaborata za privremenu regulaciju prometa za vrijeme pokladnog jahanja u Ivanovcu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980 a evidencijski broj nabave je 40/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava usluge izrade prometnog elaborata za privremenu regulaciju prometa za vrijeme pokladnog jahanja u Ivanovcu.

Članak 3.

Pristigla je ponuda tvrtke Nobilis d.o.o. za geodetske usluge i projektiranje, Hrvatske Republike 97, Antunovac, na iznos od 3.700,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R017 Intelektualne i osobne usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 007-01/17-01/02

URBROJ: 2158/02-01-17-3

U Antunovcu, 09. veljače 2017. godine

Općinski načelnik

Ivan Anušić

56.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 14. veljače 2017. godine, donosi

**ODLUKU**

**o nabavi 10 majica i 2 šalice za sponzoriranje projekta Udruga Bolji Svijet i poduzeća Lava Centar**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 38/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava 10 majica i 2 šalice za sponzoriranje projekta udruge Bolji Svijet i poduzeća Lava Centar.

Članak 3.

Pristigla je ponuda Lava Centar j.d.o.o., Dravska 17, Koprivnica na iznos od 975,00 kn.

Članak 4.

Sredstva za plaćanje nabave osigurana su u Proračunu Općine Antunovac za 2017 . godinu sa pozicije R014 – Usluge promidžbe i informiranja - protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 007-01/17-01/03

URBROJ: 2158/02-01-17-2

U Antunovcu, 14. veljače 2017. godine

Općinski načelnik

Ivan Anušić

57.

Temeljem članaka 11. i 12. Odluke o socijalnoj skrbi na području Općine Antunovac («Službeni glasnik Općine Antunovac» broj 7/14) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac donosi dana, 13. veljače 2017. godine

**ODLUKU**

**o jednokratnoj novčanoj pomoći Iki-Josipi Babić**

Članak 1.

Općinski načelnik odobrava Iki-Josipi Babić iz Antunovca, jednokratnu novčanu pomoć u iznosu od 2.000,00 kn.

Članak 2.

Sredstva će se osigurati iz Proračuna Općine Antunovac za 2017. godinu sa pozicije R113 Pomoć obiteljima i djeci u novcu.

Članak 3.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 053-01/17-01/01

URBROJ: 2158/02-01-17-31

U Antunovcu, 13. veljače 2017. godine

Općinski načelnik

Ivan Anušić

58.

Temeljem članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 14. veljače 2017. godine, donosi

**ODLUKU**

**o sufinanciranju projekta „Pjevajmo i svirajmo“**

Članak 1.

Općinski načelnik donosi Odluku o sufinanciranju projekta „Pjevajmo i svirajmo“ u iznosu od 4.500,00 kuna Dječjem vrtiću „Snjeguljica“.

Članak 2.

Dječji vrtić „Snjeguljica“ obratio se Općini Antunovac sa zamolbom za sufinanciranjem projekta glazbenog odgoja „Pjevajmo i svirajmo“, te je odlučeno kao u članku 1. ove odluke.

Članak 3.

Sredstva za plaćanje su osigurana u Proračunu Općine Antunovac za 2017. godinu, sa pozicije R067 Sufinanciranje dječjeg vrtića.

Članak 4.

Za izvršenje ove Odluke zadužuje se Jedinstveni upravni odjel Općine Antunovac.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 601-01/17-01/04

URBROJ: 2158/02-01-17-2

U Antunovcu, 14. veljače 2017. godine

Općinski načelnik

Ivan Anušić

59.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 06. veljače 2017. godine, donosi

**ODLUKU**

**o nabavi usluge pranja i glačanja zavjesa za Hrvatski dom u Ivanovcu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava usluge pranja i glačanja zavjesa za Hrvatski domu u Ivanovcu.

Članak 3.

Pristigla je ponuda salona zavjesa Lovrinčević, Županijska 8, Osijek, na iznos od 1.056,00 kn.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu, sa pozicije R019 Ostale usluge.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 372-01/17-01/01

URBROJ: 2158/02-01-17-4

U Antunovcu, 06. veljače 2017. godine

Općinski načelnik

Ivan Anušić

60.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 3/09), Općinski načelnik Općine Antunovac dana 17. veljače 2017. godine, donosi

**ODLUKU**

**o nabavi radnih ploča za stolove u Hrvatskom domu u Ivanovcu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 09/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava radnih ploča za obnavljanje stolova u Hrvatskom domu u Ivanovcu.

Članak 3.

Pristigla je ponuda Conty plus d.o.o., Vinkovačka 68, Osijek, na iznos od 3.839,73 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R104 Opremanje objekata, Sitan inventar.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 372-01/17-01/01

URBROJ: 2158/02-01-17-7

U Antunovcu, 17. veljače 2017. godine

Općinski načelnik

Ivan Anušić

61.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 15. veljače 2017. godine, donosi

**ODLUKU**

**o nabavi knjiga**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 03/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava knjiga u deset primjeraka i to knjige Turistička privlačnost Osječko-baranjske županije autora Petra Živkovića.

Članak 3.

Pristigla je ponuda Gradska tiskara Osijek d.d., J. J. Strossmayera 337, 31000 Osijek, na iznos od 1.600,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R008 Uredski i ostali materijalni rashodi.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 053-01/16-01/22

URBROJ: 2158/02-01-17-3

U Antunovcu, 15. veljače 2017. godine

Općinski načelnik

Ivan Anušić

62.

Temeljem članka 15. stavak 2. Zakona o javnoj nabavi («Narodne novine» 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 16. veljače 2017. godine, donosi

**ODLUKU**

**o nabavi zastava**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 9/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava zastava.

Članak 3.

Pristigla je ponuda TINTEX d.o.o., M. Odavića 36, Palača, na iznos od 6.040,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R011 Sitni inventar.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 017-01/17-01/01

URBROJ: 2158/02-01-17-3

U Antunovcu, 16. veljače 2017. godine

Općinski načelnik

Ivan Anušić

63.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 14. veljače 2016. godine, donosi

**ODLUKU**

**o nabavi usluge poslovne suradnje s informativno-medijskom platformom načelnik.hr**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 63/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nabava usluge poslovne suradnje, vršenja kampanje publiciteta i informiranja javnosti putem web portala načelnik.hr

Članak 3.

Pristigla je ponuda Ciudad Primera d.o.o., Jurja Dalmatinca 4, 10000 Zagreb, na iznos od 7.500,00 kn, koja se odnosi na period od 01. ožujka 2017. do 31. prosinca 2017. godine.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R014b Informiranje javnosti.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 032-01/17-01/02

URBROJ: 2158/02-01-17-2

U Antunovcu, 14. veljače 2017. godine

Općinski načelnik

Ivan Anušić

64.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 21. veljače 2017. godine, donosi

**ODLUKU**

**o nadogradnji i proširenju bežične (WiFi) mreže**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB 30812410980, a evidencijski broj nabave je 28/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: nadogradnja i proširenje bežične (WiFi) mreže.

Članak 3.

Pristigla je ponuda ZL MEDIA d.o.o., Kalnička 33, Osijek, na iznos od 44.400,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R100-1 Izrada bežične mreže.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 650-01/13-01/07

URBROJ: 2158/02-01-17-8

U Antunovcu, 21. veljače 2017. godine

Općinski načelnik

Ivan Anušić

65.

Temeljem članka 15. stavak 2. Zakona o javnoj nabavi («Narodne novine» broj 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 15. veljače 2017. godine, donosi

**ODLUKU**

**o najmu neopremljenog izložbenog prostora u hali**

**na 24. Osječkom proljetnom sajmu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 38/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: najam neopremljenog izložbenog prostora u hali na 24. Osječkom proljetnom sajmu.

Članak 3.

Pristigla je ponuda Osječki sajam d.o.o., Šandora Petefija bb, 31000 Osijek, na iznos od 8.900,00 kn bez PDV-a.

Članak 4.

Sredstva za plaćanje nabave osigurana su u Proračunu Općine Antunovac za 2017. godinu sa pozicije R014 Usluge promidžbe i informiranja-protokol.

Članak 5.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 302-01/17-01/01

URBROJ: 2158/02-01-17-3

U Antunovcu, 15. veljače 2017. godine

Općinski načelnik

Ivan Anušić

66.

Temeljem članka 6. Pravilnika o kriterijima utvrđivanja natprosječnih rezultata i načina isplate dodatka za uspješnost na radu službenicima i namještenicima u Jedinstvenom upravnom odjelu i Vlastitom pogonu („Službeni glasnik“ Općine Antunovac broj 07/10) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana 17. veljače 2017. godine, donosi

**ODLUKU**

**o isplati prava dodatka za uspješnost na radu**

Članak 1.

Ovom Odlukom utvrđuje se isplata prava dodatka za uspješnost na radu djelatnicima Općine Antunovac, zbog ostvarenih rezultata u 2016. godini.

Članak 2.

Popis djelatnika i iznosi za isplatu prava dodatka za uspješnost na radu u neto iznosima, nalazi se u privitku ove Odluke i čini njen sastavni dio.

Sredstva za isplatu prava dodatka za uspješnost na radu, osigurana su u Proračunu Općine Antunovac za 2017. godinu, sa pozicije R002 Ostali rashodi za zaposlene.

Članak 3.

Za izvršenje ove Odluke zadužuje se Jedinstveni upravni odjel Općine Antunovac.

Članak 4.

Ova Odluka stupa na snagu danom donošenja i bit će objavljena u „Službenom glasniku Općine Antunovac“.

KLASA: 120-01/17-01/01

URBROJ: 2158/02-01-17-3

U Antunovcu, 17. veljače 2017. godine

Općinski načelnik

Ivan Anušić

**POPIS DJELATNIKA OPĆINE ANTUNOVAC ZA ISPLATU PRAVA DODATKA ZA USPJEŠNOST NA RADU**

|  |  |
| --- | --- |
| **Ime i prezime djelatnika** | **Iznos dodatka za uspješnost na radu** |
| Ljubica Busak | 3.000,00 kn |
| Anita Ćorić | 2.000,00 kn |
| Ana Pfaf | 2.000,00 kn |
| Željko Jurkić | 2.000,00 kn |
| Ante Modrić | 2.000,00 kn |
| Davor Glavica | 2.000,00 kn |
| Zvonko Gostinjski | 5.000,00 kn |
| Saša Ilijin | 3.000,00 kn |
| Denis Bartolović | 2.000,00 kn |
| Ivan Kujundžić | 2.000,00 kn |

67.

Temeljem članka 15. stavak 2. Zakona o javnoj nabavi («Narodne novine» 120/16) i članka 45. Statuta Općine Antunovac («Službeni glasnik Općine Antunovac» broj 2/13), Općinski načelnik Općine Antunovac dana, 17. veljače 2017. godine, donosi

**ODLUKU**

**o nabavi usluge čišćenja prostorija općinske uprave, hrvatskih domova**

**i mrtvačnica u Antunovcu i Ivanovcu za 2017. godinu**

Članak 1.

Naručitelj usluge: OPĆINA ANTUNOVAC, Antunovac, B. Radića 4, OIB: 30812410980, a evidencijski broj nabave je 48/17.

Odgovorna osoba naručitelja je Ivan Anušić, Općinski načelnik Općine Antunovac.

Članak 2.

Predmet nabave je: usluga čišćenja prostorija općinske uprave, hrvatskih domova i mrtvačnica u Antunovcu i Ivanovcu za 2017. godinu.

Članak 3.

Pristigla je ponuda STUDIO 42 d.o.o., Servis za čišćenje, Jurkovićeva 4, 10000 Zagreb.

Članak 4.

Procijenjena vrijednost nabave je iskazana u mjesečnom izračunu ukupnog broja radnih sati. Iznos radnog sata je 25,00 kn. Ukupna površina prostora za čišćenje je 1420 m². Mjesečni obračun će se vršiti na osnovi stvarno izvedenih radnih sati. Sredstva za plaćanje nabave osigurana su u Proračunu Općine Antunovac za 2017. godinu sa pozicije R059a Održavanje objekata-čišćenje.

Članak 5.

Stupanjem na snagu ove Odluke prestaje važiti Odluka o nabavi usluge čišćenja prostorija općinske uprave, hrvatskih domova i mrtvačnica u Antunovcu i Ivanovcu za 2017. godinu («Službeni glasnik Općine Antunovac» broj 13/16) od 13. prosinca 2016. godine.

Članak 6.

Ova Odluka stupa na snagu danom donošenja i objavit će se u «Službenom glasniku Općine Antunovac».

KLASA: 363-01/16-01/22

URBROJ: 2158/02-01-17-5

U Antunovcu, 17. veljače 2017. godine

Općinski načelnik

Ivan Anušić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**„Službeni glasnik Općine Antunovac“ službeno glasilo Općine Antunovac**

**Izdaje: Općina Antunovac**

**Za izdavača: Ivan Hampovčan, pročelnik Jedinstvenog upravnog odjela**

**Grafička priprema: Ante Modrić, viši stručni suradnik za pravne poslove**

**Tisak: Općina Antunovac**